Rigel (Stär)
Vu Wikipedia, der fräier Enzyklopedie.
Bezeechnungen | β Ori 19 Ori |
Stärekatalog |
HD 34085 |
Positioun (Epoch J2000.0) | RA 5h14m32.30s Dekl. -08°12'06,0" |
schäinbar Hellegkeet | 0m,12 |
Spektralklass | B8 Ia |
Ofstand vum Sonnesystem | 775 Liichtjoer |
De Rigel ass deen hellste Stär am Stärebild Orion, dee siewent hellste Stär um Himmel. Säi Numm kënnt vum arabeschen Rijl Jauza al-Yusra a bedeit »lénke Fouss vum Mëttleren« (?). An der Astronomie gëtt hien als β Orionis bezeechent. . Hien ass en Deel vum Wantersechseck.
Seng Distanz läit tëschent 700 an 900 Liichtjoer; d’Hipparcos-Raumsond huet 773 Liichtjoer gemooss. Bei sou Distanzen ass de Feelerberäich allerdéngs grouss.
De Rigel ass en Iwwerris mat der Spektralklass B8 an enger Liichtkraaftklass Ia a strahlt mat ongeféier der 62.000-facher Liichtkraaft vun eiser Sonn, seng absolut Hellegkeet huet -7m,1. Domat ass hien mat Ofstandt deen hellste Stär an eiser Regioun vun der Mëllechstrooss. Opgrond vun senger Distanz huet hien eng schäinbar Hellegkeet vun 0m,12. Hie weist dobäi eng gewësse Verännerlechkeet a senger Hellegkeet op. D’Amplitude entsprëcht wéinst der logarithmescher Definitioun der schäinbarer Hellegkeet ongeféier 30 Prozent vum ganze Liicht an engem mëttleren Zäitraum vu 25 Deeg.
Et gëtt ugeholl, datt de Rigel e Dräifachsystem ass, an deem den Haaptstär Rigel A vu zwee klengere Begleeder, Rigel B an C, op enger Distanz vun 2000 AE ëmkreest gëtt. De B an C sollen ëmkreesen sech op enger Distanz vun 28 AE.
De Rigel befënnt sech an engem Beräich, dee räich un interstellarer Matière ass, a bréngt wéinst senger Liichtkraaft méi Stëbswolleken zum Liichten. Eng dovun ass de Päerdskappniwwel mat der Bezeechnung IC 2118.
[Änneren] Weider Bedeitung
- Argentinesch Fuerschungsrakéit, Rigel (Rakéit)
[Änneren] Um Spaweck
- (en) Astronomische Daten zu Rigel (SIMBAD)
- (de) http://www.extrasolar-planets.com/astronomie/rigel.php extrasolar-planets.com - Rigel
- (en) Größenvergleich mit anderen Himmelskörpern